  Анжелика Тихонова корреспондент Удмуртилэн кунлыкезлы 100 ар тырмонлы сӥзьыса, Калык творчествоя элькун юрт удмурт лулчеберетъя «Даур гур» усьтэм элькун фестиваль-вожвылъяськон ортчытэ. Отчы Удмуртиысь но Россиысь улосвылъёсысь удмурт коллективъёс, кырӟасьёс но чеберлыко киуж лэсьтӥсьёс пыриськыны быгато. Со сярысь ужъюртлэн пресс-службаез ивортэ. Вожвылъяськон кык люкетэн ортчон: 1-тӥ люкетэз – элькун видеотур. Со 17-тӥ шуркынмонозь кыстӥськоз. Котькуд ёрослы, карлы режиссёрен радъям, пӧртэм жанръем (номинациосты чакласа) троссэ 30 минут кыстӥськись программа но чеберлыко киужъёсын адӟытонысь туспуктэмъёс келяно. Жюрилэн ёзчиосыз - калык творчество удысысь валтӥсь ӧнерчиос, лулчеберет, искусство удысъёсын тыршисьёс, вуэм ужъёслы дунъет сётозы но тужгес устооссэ фестиваль-вожвылъяськонлэн гала-концертаз пыриськыны дэмлалозы. 2-тӥ люкетэз – «Даур гур» фестиваль-вожвылъяськонлэн гала-концертэз. Со Ижкарын 2020-тӥ арын толсуре ортчоз. Отын ик вормисьёсты но пусъёзы. Ужрадэ пыриськыны куриськонъёсты но туспуктэмъёсты но видеоматериалъёсты 2020-тӥ арын 17-тӥ шуркымонозь кутозы: - калык творчествоя номинациосъя - starodumova_rdnt@inbox.ru электрон почтае; - чеберлыко киужъёсъя номинациосъя - udm-dpi@mail.ru электрон почтае. Куронъёсын пыр-почгес  тодматскыны луэ. Тодэ вайытом, удмурт нылашъёсты Башкириын ортчоно «Чеберай-2020» онлайн вожвылъяськонэ пыриськыны ӧтё.  Тегъёс: Лулчеберет Ижкар Удмуртия йӧскалыклулчеберет удмуртъёс Удмуртилэнкунлыкезлы100ар 100ар  